Mevina Puorger

Mevina Puorger Pestalozzi (* 1956) è ina romanista, translatura ed editura svizra.

 Vita ed ovra 
Mevina Puorger è creschida si a Cuira. Ses studi da romanistica a l'Universitad da Turitg ha ella concludì cun ina promoziun davart la poeta valladra Luisa Famos. 

Dapi il 1985 viva ella a Turitg, nua ch'ella lavura sco docenta per lingua e litteratura rumantscha a la Scola auta populara da Turitg ed a l'Universitad da Turitg. 

Puorger translatescha ovras rumantschas e talianas e lavura sco editura per la chasa editura Limmat (Turitg). Ultra da quai maina ella si'atgna chasa editura, Edition Mevina Puorger. Ella edescha principalmain ovras rumantschas en ediziuns bilinguas.

Ella è maridada ed ha trais uffants creschids.

 Colliaziuns 
 Pagina-web dad Edition Mevina Puorger (tudestg)
 Profil da Mevina Puorger Pestalozzi sin la pagina-web da la chasa editura Limmat (tudestg)

Categoria:Dunnas
Categoria:Romanists
Categoria:Persunas dal 20avel tschientaner
Categoria:Persunas dal 21avel tschientaner
Categoria:Persunas svizras
Categoria:Persunas rumantschas
Categoria:Litteratura rumantscha